ASA Group
ASA grupacija je osnovana krajem 1995. godine sa četiri uposlenika koja su bila angažovana u oblasti prodaje automobila, autodijelova i iznajmljivanja vozila. 23 godine od osnivanja, ASA Grupacija ima 20 firmi-članica u pet stubova poslovanja: usluge, finansije, zdravstvo, nekretnine i prirodni reusrsi i pri tome zapošljava 1000 uposlenika. Stalna ulaganja i inovativne ideje bile su osnova da se ASA pozicionira kao jedan od stubova bh. ekonomije i društva. U proteklom periodu, ASA Grupacija je zadržala poziciju najpoželjnijeg poslodavca u BiH, te se zajedno sa Prevent Grupacijom pozicionirala na listu TOP 500 kompanija u Centralnoj Evropi. Od početka postojanja do sada sva ostvarena dobit se reinvestirala u dalji rast i razvoj poslovanja što je rezultiralo našim dosadašnjim uspjehom. Danas je ASA brand prepoznat ne samo u Bosni i Hercegovini, nego i u regiji. Osnova djelovanja bazirana je na ideji poduzetništva koja nam je bila vodilja kroz sve ove godine.